3. การประกอบธุรกิจของแต่ละสายผลิตภัณฑ์

3.1 สายธุรกิจบริการทางการเงิน

(ก) ลักษณะของผลิตภัณฑ์และบริการ

บริการที่ดำเนินการประกอบด้วย

+--------+-------------------------------------+--------------------+---+
|        | ผลิตภัณฑ์/บริการ                        | บริษัท               |   |
+--------+-------------------------------------+--------------------+---+
|        | บริการสินเชื่อเช่าซื้อรถยนต์, รถจักรยานยนต์   | บจ. พรีเมียร์แคปปิตอล, |   |
|        |                                     |                    |   |
|        | และบริหารสัญญาเช่าซื้อ                   | บจ. พรีเมียร์แคปปิตอล  |   |
|        |                                     | (2000)             |   |
+--------+-------------------------------------+--------------------+---+
|        | บริการรถเช่า                          | บจ.                |   |
|        |                                     | พรีเมียร์อินเตอร์ลิซซิ่ง   |   |
+--------+-------------------------------------+--------------------+---+
|        | บริการเป็นนายหน้าประกันวินาศภัย           | บจ.                |   |
|        |                                     | พรีเมียร์โบรคเคอร์เรจ  |   |
+--------+-------------------------------------+--------------------+---+
|        | บริการจัดการและจัดเก็บผลประโยชน์ทรัพย์สิน   | บจ.                |   |
|        |                                     | พรีเมียร์แอลเอ็มเอส    |   |
+--------+-------------------------------------+--------------------+---+

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยความสำเร็จในการประกอบกิจการ

- มีศูนย์บริการครอบคลุมทั่วประเทศ ควบคู่ไปกับศูนย์จำหน่ายของสายธุรกิจรถยนต์ และมีธุรกิจ

ในกลุ่มบริษัทพรีเมียร์เกื้อหนุนและใช้บริการเป็นหลัก

- มีการให้บริการที่สะดวก รวดเร็ว ที่สามารถตอบสนองความต้องการและสร้างความพึงพอใจให้

ลูกค้าอย่างต่อเนื่อง

- มีการวางระบบการจัดการภายในองค์กรอย่างมีประสิทธิภาพ

(ข) การตลาดและภาวะการแข่งขัน

  1) นโยบายและลักษณะของตลาด

-   กลยุทธ์ทางการตลาด

  ใช้กลยุทธ์ในด้านความมีชื่อเสียงและความเป็นที่ยอมรับของบริการที่นำมาบริการแก่ลูกค้า
  มุ่งเน้นด้านคุณภาพและประสิทธิภาพในการบริการเป็นสำคัญ โดยในด้านบริการเช่าซื้อรถยนต์
  จะเน้นเฉพาะรถยนต์นั่งส่วนบุคคลและรถยนต์บรรทุกขนาด 1 ตัน และในด้านบริการรถเช่า
  จะเน้นการให้บริการรถเช่าระยะยาวเป็นหลัก

-   ลักษณะลูกค้าและกลุ่มลูกค้าเป้าหมาย

  ให้บริการแก่ลูกค้าทั่วไป เป็นผู้บริโภคประเภทบุคคลธรรมดา และผู้ประกอบการที่เป็น นิติบุคคล
  มีทั้งภาคเอกชน รัฐวิสาหกิจ รวมทั้งลูกค้าในกลุ่มบริษัทพรีเมียร์

-   การจำหน่ายและช่องทางการจำหน่าย

  จำหน่ายโดยผ่านทางศูนย์บริการที่มีเครือข่ายเชื่อมโยงทั่วประเทศ
  และให้บริการผ่านระบบอิเล็กทรอนิกส์ (E-Commerce) คือ
  www.premier-specialtyfinance.com เพื่อเพิ่มช่องทางและโอกาสในการบริการให้มากขึ้น

  2) สภาพการแข่งขันภายในอุตสาหกรรม

มีการแข่งขันที่รุนแรงขึ้นจากปัจจัยอัตราดอกเบี้ยต่ำและสภาพคล่องในตลาดการเงินที่มีค่อนข้างสูง
อีกทั้งนโยบายควบคุม และลดต้นทุนของบริษัทต่างๆ
ทำให้บริษัทที่มีสถาบันการเงินหรือบริษัทรถยนต์ต่างประเทศให้การสนับสนุนทางการเงินมีความได้เปรียบทางการแข่งขัน
และจากการที่ผู้ประกอบการลดดอกเบี้ยและเงินดาวน์ รวมทั้งเพิ่ม warranty และบริการต่างๆ
ทำให้ตลาดรถยนต์โตขึ้นพอสมควร เป็นผลให้ธุรกิจนี้คงเป็นที่น่าสนใจสำหรับบริษัทต่างๆ
ไม่ว่าจะเป็นผู้ประกอบรถยนต์ ตัวแทนจำหน่าย หรือผู้ให้บริการทางการเงิน

(ค) การจัดหาผลิตภัณฑ์หรือบริการ

ธุรกิจเช่าซื้อรถยนต์ เน้นรถใช้แล้ว ทั้งรถยนต์นั่งส่วนบุคคลและรถบรรทุกขนาด 1 ตัน (pick up)
โดยรับจัดสัญญาเช่าซื้อจากศูนย์จัดจำหน่ายของพรีเมียร์และตัวแทนจำหน่ายรถยนต์หรือเต๊นท์รถยนต์อื่น
ๆ นอกจากนี้ ในเขตกรุงเทพฯ บริษัทให้บริการเช่าซื้อรถจักรยานยนต์ผ่านสวัสดิการของโรงงาน
หรือบริษัท ที่มีพนักงานมาก ๆ

ธุรกิจรถเช่า ให้บริการเช่ารถยนต์นั่ง รถตู้ และรถบรรทุกขนาด 1 ตัน (pick up) ใหม่
โดยมีระยะเวลาการเช่า 2-5 ปี แก่บริษัทและองค์กรต่าง ๆ ทั้งภาคเอกชนและรัฐวิสาหกิจ
การให้บริการบางครั้งก็ต้องประมูลแข่งกับผู้ประกอบการรายอื่น
จากการที่บริษัทมีความสัมพันธ์ที่ดีกับผู้ประกอบรถยนต์และตัวแทนจำหน่ายรถยนต์หลายแห่ง
รวมทั้งได้รับการสนับสนุนจากสถาบันการเงิน ทำให้บริษัทสามารถเสนอราคาที่สามารถแข่งขันได้
เสริมจุดแข็งของบริษัทที่มีประสบการณ์ที่ยาวนานและมีบริการที่ดี
เป็นเหตุให้ได้รับความไว้วางใจจากลูกค้าต่าง ๆ มาอย่างต่อเนื่อง

ธุรกิจนายหน้าประกันวินาศภัย บริษัทมีฐานลูกค้า/คู่ค้าบริษัทในกลุ่มบริษัทพรีเมียร์ และลูกค้า ภายนอก
โดยจะขยายตลาดให้มากขึ้น และเพิ่มรูปแบบผลิตภัณฑ์ใหม่ ๆ ถึงแม้ว่าการแข่งขันจะมีมากขึ้น
แต่บริษัทก็ยังได้รับบริการที่ดีจากบริษัทประกันภัยซึ่งเป็นคู่ค้า เนื่องจากสายสัมพันธ์อันดีตลอดมา

ธุรกิจบริการจัดการและจัดเก็บผลประโยชน์ทรัพย์สิน ได้ให้บริการกับสถาบันการเงินต่าง ๆ
ซึ่งผลงานที่ผ่านมาสามารถสร้างความเชื่อมั่นให้ลูกค้าได้เป็นอย่างดี

3.2 สายธุรกิจสินค้าอุปโภคบริโภค

(ก) ลักษณะของผลิตภัณฑ์และบริการ

 สินค้าที่ดำเนินการผลิตและจำหน่ายโดยบริษัท ประกอบด้วย

+------+-------------------------------------+-------------------------+
|      | ผลิตภัณฑ์/บริการ                        | ดำเนินการโดย             |
+------+-------------------------------------+-------------------------+
|      | จำหน่ายสินค้าอุปโภคบริโภค                | บจ. พรีเมียร์มาร์เก็ตติ้ง      |
+------+-------------------------------------+-------------------------+
|      | ผลิตเนื้อปลาบดแช่แข็ง (ซูริมิ), อาหารแช่แข็ง  | บจ. พรีเมียร์ โฟรเซ่นโพรดักส์ |
|      | และ                                 |                         |
|      |                                     |                         |
|      | รับฝากสินค้าแช่แข็ง                      |                         |
+------+-------------------------------------+-------------------------+
|      | ผลิตภัณฑ์ตรา “คิงส์คิทเช่น”                | บจ. พรีเมียร์แคนนิ่งอินดัสตรี้   |
|      |                                     |                         |
|      | ผลิตภัณฑ์ปลาทูน่าบรรจุกระป๋องและถุงฟอล์ยด์    |                         |
|      |                                     |                         |
|      | ผลิตภัณฑ์ Pet Food                     |                         |
|      | บรรจุกระป๋องและถุงฟอล์ยด์                |                         |
+------+-------------------------------------+-------------------------+
|      | ผลิตอาหารกุ้งกุลาดำ, อาหารกุ้งขาว         | บจ. พรีเมียร์ฟีดส์           |
+------+-------------------------------------+-------------------------+
|      | ผลิตขนมขบเคี้ยว “ทาโร”                 | บจ. พี.เอม.ฟูด            |
+------+-------------------------------------+-------------------------+

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยความสำเร็จในการประกอบกิจการ

- ในด้านสินค้าอุปโภคบริโภค บริษัทเป็นผู้นำในการผลิต มีความชำนาญ และมีความพร้อมทั้ง

เทคโนโลยีในการผลิตและแหล่งวัตถุดิบ สามารถดัดแปลงผลิตภัณฑ์ออกเป็นรูปแบบต่าง ๆ ได้

หลายรูปแบบ หลายชนิด หลายรสชาติ ตามความต้องการของผู้บริโภค

- บริษัทเร่งปรับปรุงหน่วยงานให้มีความแข็งแกร่งเพื่อให้เกิดศักยภาพสูงในการกระจายสินค้า 

อันจะเป็นการปูพื้นฐานสำหรับเป็นตัวแทนจัดจำหน่าย (Distributor) ให้กับสินค้านอกเครือข่ายของ

กลุ่มบริษัทพรีเมียร์อีกทางหนึ่ง

-   ข้อจำกัดการประกอบกิจการ

  ระดับการแข่งขันในตลาดสินค้าอุปโภคบริโภคอยู่ในเกณฑ์สูงและต้องใช้งบประมาณจำนวนมาก
  ในการสร้างตราสินค้าให้เป็นที่รู้จักและยอมรับ นอกจากนี้ ยังต้องมีการพัฒนาสินค้าใหม่ ๆ
  อยู่ตลอดเวลา เนื่องจากพฤติกรรมผู้บริโภคมีการเปลี่ยนแปลงอย่างรวดเร็ว

  ในด้านการส่งสินค้าออกไปขายยังต่างประเทศนั้น
  ความผันผวนในอัตราแลกเปลี่ยนและการแข็งค่าของเงินบาท
  ส่งผลให้ผู้ประกอบการค้าต้องปรับปรุงประสิทธิภาพของการดำเนินงานอย่างเต็มที่
  เพื่อให้สามารถแข่งขันกับสินค้ากับประเทศอื่นได้

การรับรองมาตรฐานอุตสาหกรรม

สินค้าที่ได้รับการรับรองคุณภาพด้านการผลิต ประกอบด้วย

- บริษัท พรีเมียร์ โฟรเซ่น โพรดักส์ จำกัด ได้รับการรับรองการผลิตภายใต้ระบบ GMP (Good
Manufacturing Practice) จากองค์การอาหารและยา กระทรวงสาธารณสุข, HACCP
(Hazard Analysis Critical Control Point) จาก กรมประมง, เครื่องหมายฮาลาล
จากสำนักงานคณะกรรมการกลางอิสลามแห่งประเทศไทย และ HACCP สำหรับผลิตภัณฑ์เนื้อไก่
จากกรมปศุสัตว์ กระทรวงเกษตรฯ นอกจากนี้ บริษัทยังได้รับการรับรองมาตรฐาน ISO 9002
ในด้านกระบวนการผลิตด้วย

- บริษัท พรีเมียร์ แคนนิ่ง อินดัสตรี้ จำกัด ได้รับการรับรองการผลิตภายใต้ระบบ GMP (Good

Manufacturing Practice) จากองค์การอาหารและยา กระทรวงสาธารณสุข, HACCP
(Hazard Analysis Critical Control Point) จาก กรมประมง, EFSIS
จากประเทศอังกฤษ และเครื่องหมาย ฮาลาล
จากสำนักงานคณะกรรมการกลางอิสลามแห่งประเทศไทย รวมทั้งการรับรองมาตรฐาน ISO 9002
ในด้านกระบวนการผลิต ปัจจุบันบริษัทได้รับคัดเลือกให้เป็น Company Model สำหรับระบบ TQM
ของ TISI ร่วมกับ JIGA จากประเทศญี่ปุ่น

- บริษัท พี.เอม.ฟูด จำกัด ได้รับการรับรองการผลิตภายใต้ระบบ GMP (Good Manufacturing
Practice) จากองค์การอาหารและยา กระทรวงสาธารณสุข และ HACCP (Hazard Analysis
Critical Control Point) จาก กรมประมง, เครื่องหมายฮาลาล
จากสำนักงานคณะกรรมการกลาง อิสลามแห่งประเทศไทย นอกจากนี้
บริษัทยังได้ปรับปรุงกระบวนการผลิตและได้รับการรับรองมาตรฐาน ISO 9002 ซึ่งออกให้โดย
บริษัท RWTUV (Germany)

-   บริษัทได้รับบัตรส่งเสริมการลงทุน ดังนี้

  - บริษัท พี.เอม.ฟูด จำกัด ได้รับบัตรส่งเสริมการลงทุน
  ยกเว้นภาษีเงินได้นิติบุคคลจากกิจการผลิตขนมขบเคี้ยว สำหรับส่วนที่ผลิตจากโรงงานที่กบินทร์บุรี
  เป็นเวลา 8 ปี และได้รับลดหย่อนภาษีเงินได้นิติบุคคลในอัตราร้อยละ 50 เป็นเวลาอีก 5 ปี
  ฉบับที่ 1 เริ่มใช้สิทธิตั้งแต่ 1 มิถุนายน 2539 ฉบับที่ 2 เริ่มใช้สิทธิตั้งแต่ 1 ธันวาคม 2541
  โดยมี เงื่อนไข ต้องตั้งโรงงานที่เขตอุตสาหกรรมกบินทร์บุรี จังหวัดปราจีนบุรี
  โดยสถานที่ตั้งจะต้องไม่อยู่ในเขตหวงห้ามตามประกาศผังเมืองรวมของจังหวัด
  และจะต้องมีทุนจดทะเบียนเดิมที่เรียกชำระเต็มมูลค่าหุ้นแล้วไม่น้อยกว่า 20 ล้านบาท
  โดยบริษัทมีทุนจดทะเบียน 140 ล้านบาทและชำระเต็มมูลค่าแล้ว

(ข) การตลาดและภาวะการแข่งขัน

  1) นโยบายและลักษณะของตลาด

-   กลยุทธ์ทางการตลาด

  ส่งเสริมงานด้านการตลาดให้มีศักยภาพในเชิงรุกและสร้างความสัมพันธ์ที่ดีกับคู่ค้าและผู้บริโภคด้วยสินค้าที่มีคุณภาพและราคายุติธรรม
  รวมทั้งบริการที่ดี ทำให้ลูกค้าเกิดความประทับใจ และให้ความไว้วางใจในสินค้าและบริการต่าง
  ๆ และผลิตสินค้าโดยคำนึงถึงความเป็นผู้นำด้านคุณภาพ สรรหาเทคโนโลยีใหม่ ๆ
  ในการผลิตเพื่อพัฒนาสินค้า ช่วยรักษาสิ่งแวดล้อมและหาวิธีการประหยัดพลังงาน
  ไม่ให้มีผลกระทบต่อสังคม พัฒนาสินค้าให้มีความแตกต่างหลากหลายและครบวงจร
  ทั้งทางด้านผลิตภัณฑ์และรูปแบบในลักษณะต่าง ๆ กัน นอกจากนี้แล้ว ยังจัดกิจกรรมต่างๆ
  ที่จะช่วยเสริมสร้างภาพลักษณ์ของตราสินค้า ตลอดจนเป็นการส่งเสริมสภาพแวดล้อมให้ดียิ่งขึ้น

-   ลักษณะลูกค้าและกลุ่มลูกค้าเป้าหมาย

  มีลูกค้าประเภทต่าง ๆ ทั้งผู้บริโภคประเภทบุคคลทั่วไป
  ผู้ประกอบการที่เป็นผู้แทนจำหน่ายทั้งในและต่างประเทศ รวมทั้งตัวแทนค้าต่างประเทศ

-   การจำหน่ายและช่องทางการจำหน่าย

  สินค้าอุปโภคบริโภค

  - จำหน่ายโดยผ่านทางร้านค้าบริการสินค้าอุปโภคบริโภค ได้แก่

  * MODERN TRADE เช่น ห้างสรรพสินค้า ซุปเปอร์มาร์เก็ต ร้านสะดวกซื้อ

  * ร้านค้าส่งและร้านค้าปลีกทั่วประเทศ

  - จัดรถบริการออกส่งสินค้าให้แก่ร้านค้าย่อยทั้งในกรุงเทพฯ และต่างจังหวัดในรูปของ

  หน่วยรถเงินสด

  - จำหน่ายโดยผ่าน Outlet ที่จัดไว้ตามศูนย์บริการต่าง ๆ เช่น ห้างเสรีเซ็นเตอร์ เป็นต้น

  - ส่งออกจำหน่ายต่างประเทศ ทั้งในรูปสินค้าสำเร็จรูปและวัตถุดิบ

  2) สภาพการแข่งขันภายในอุตสาหกรรม

  สภาพการแข่งขันตลาดสินค้าอุปโภคบริโภคมีค่อนข้างสูง ทั้งประเภทของผลิตภัณฑ์ รูปแบบ
  และราคา สินค้าประเภทขนมขบเคี้ยว จำนวนคู่แข่งมีมาก แต่บริษัทเป็นเจ้าตลาดด้าน ปลาเส้น
  โดยมีส่วนแบ่งตลาดถึงร้อยละ 70 ซึ่งบริษัทค่อนข้างได้เปรียบในด้านการแข่งขัน
  เนื่องจากสินค้าที่ผลิตเป็นสินค้าที่มีคุณภาพ และบริษัทเป็นผู้ผลิตรายแรกของประเทศไทย
  อีกทั้งยังมีบริษัทที่อยู่ในเครือเดียวกันเป็นโรงงานผลิตวัตถุดิบให้ด้วย
  คู่แข่งรายใหม่มีความยากมากที่จะเข้าสู่ธุรกิจนี้
  เนื่องจากมีการแข่งขันทางด้านการตลาดและคุณภาพของสินค้า สินค้าทดแทน ได้แก่
  ขนมขบเคี้ยวทุกประเภท อาทิ มันฝรั่งทอด ถั่วลิสงอบกรอบ ปลาหมึกบด ฯลฯ
  อำนาจต่อรองของผู้ซื้อและผู้ขายขึ้นอยู่กับภาวะตลาด ปริมาณการจำหน่าย

  สินค้าประเภทซอสมะเขือเทศและซอสพริก “คิงส์คิทเช่น”,
  ผลิตภัณฑ์ปลาทูน่าบรรจุกระป๋องและถุงฟอล์ย, ผลิตภัณฑ์ Pet Food บรรจุกระป๋องและถุงฟอล์ยด์
  มีการแข่งขันสูง มีผู้ผลิตหลายราย อย่างไรก็ตาม
  ทางบริษัทมีฐานลูกค้าที่มีความเชื่อมั่นในคุณภาพของสินค้าและบริการของบริษัท
  ทำให้มีการเติบโตของยอดขายอย่างต่อเนื่อง โดยมุ่งเน้นการส่งออกเป็นส่วนใหญ่
  มีสัดส่วนการส่งออกต่อการขายในประเทศเท่ากับ 90:10

  สินค้าประเภทเนื้อปลาบดแช่แข็ง (ซูริมิ)
  ที่ผลิตเพื่อป้อนเป็นวัตถุดิบให้กับโรงงานผลิตสินค้าขนมขบเคี้ยว และผลิตเพื่อการส่งออก
  คู่แข่งรายใหม่ มีความยากที่จะเข้าสู่ธุรกิจนี้ได้
  เนื่องจากต้องมีเงินลงทุนสูงและต้องมีตลาดที่แน่นอน
  อำนาจต่อรองของผู้ซื้อและผู้ขายขึ้นอยู่กับภาวะตลาด ปริมาณการจำหน่าย และราคาวัตถุดิบ

  สินค้าอาหารกุ้ง จำนวนคู่แข่งมีประมาณ 9 ราย การผลิตจะเน้นสินค้าที่มีคุณภาพสูง ลูกค้าเป็นกลุ่ม
  Niche Market ตลาดจะเล็ก แต่บริษัทสามารถยึดครองตลาดได้

(ค) การจัดหาผลิตภัณฑ์หรือบริการ

  ทีมงาน R&D และการตลาดจะร่วมกันคิดค้นและพัฒนาสินค้าใหม่ ๆ
  ที่อาศัยเทคโนโลยีและเครื่องมือต่าง ๆ ที่มีอยู่ในปัจจุบัน ตลอดจนมองหาโอกาสใหม่ ๆ
  ทั้งที่สามารถพัฒนากันเองภายในสายธุรกิจ
  และเปิดรับจัดจำหน่ายให้กับเจ้าของสินค้าที่มีศักยภาพและนโยบายการทำธุรกิจที่คล้ายกัน
  นอกจากนี้แล้วยังนำเทคโนโลยีด้าน IT
  มาใช้เพื่อปรับปรุงประสิทธิภาพของการดำเนินงานอยู่ตลอดเวลา

  ด้านการผลิต บริษัทมีฐานการผลิตรวม 4 แห่ง ดังนี้

  1) โรงงานผลิตขนมขบเคี้ยว ตั้งอยู่ที่อำเภอกบินทร์บุรี จังหวัดปราจีนบุรี ผลิตปลาเส้นทาโร

  มีอัตรากำลังการผลิต 7,145 ตันต่อปี ปริมาณการผลิตปี 2546 จำนวน 1,515 ตัน

  2) โรงงานผลิตปลากระป๋อง, ซอสมะเขือเทศ และซอสพริก ตั้งอยู่ที่อำเภอบางบ่อ จังหวัด

  สมุทรปราการ ผลิตปลาทูน่าบรรจุกระป๋องและถุงฟอล์ยด์ และซอสปรุงรสตรา “คิงส์ คิทเช่น”

  มีกำลังการผลิต 22,514 ตันต่อปี ปริมาณการผลิตปี 2546 จำนวน 16,028 ตัน

  3) โรงงานผลิตเนื้อปลาบดแช่แข็ง ตั้งอยู่ที่อำเภอบางพลี จังหวัดสมุทรปราการ
  ผลิตเนื้อปลาบดและ

  อาหารแช่แข็ง มีกำลังการผลิต 5,400 ตันต่อปี ปริมาณการผลิตปี 2546 จำนวน 3,942 ตัน

  4) โรงงานผลิตอาหารกุ้ง ตั้งอยู่ที่อำเภอบางปะกง จังหวัดฉะเชิงเทรา
  ผลิตอาหารกุ้งกุลาดำและ

  กุ้งขาว มีกำลังการผลิต 30,000 ตันต่อปี ปริมาณการผลิตปี 2546 จำนวน 4,917 ตัน

  ด้านวัตถุดิบที่ใช้ในการผลิต เป็นผลผลิตจากการเกษตรและการประมงภายในประเทศเป็นส่วนใหญ่
  โดยราคาวัตถุดิบเปลี่ยนแปลงตามภาวะราคาในตลาดและฤดูกาลผลิต
  ส่วนผู้จัดจำหน่ายวัตถุดิบเป็นพ่อค้าคนกลาง ซึ่งมีประมาณ 10-30 ราย สำหรับวัตถุดิบแต่ละชนิด

  โรงงานของบริษัทมีการควบคุมผลกระทบต่อสิ่งแวดล้อมจากกระบวนการผลิตและวัตถุดิบเหลือใช้
  ตามข้อกำหนดของกรมโรงงานอุตสาหกรรม กระทรวงอุตสาหกรรม มีการก่อสร้างบ่อบำบัดน้ำเสีย
  และติดตั้งเครื่องกรองกลิ่นและฝุ่นเพื่อขจัดผลกระทบดังกล่าว และไม่มีประวัติการกระทำผิด

3.3 สายธุรกิจรถยนต์

(ก) ลักษณะของผลิตภัณฑ์และบริการ

เป็นตัวแทนจำหน่ายรถยนต์ประเภทต่าง ๆ พร้อมศูนย์บริการมาตรฐาน และดำเนินธุรกิจจำหน่ายรถยนต์ใช้แล้ว นอกจากนี้ยังมีธุรกิจด้านการรับฝากขายรถยนต์ทั้งรถใหม่และรถยนต์ใช้แล้ว โดยมีผลิตภัณฑ์และบริการที่ดำเนินการประกอบด้วย

  --------- ------------------------------------- --------------------- --
            ผลิตภัณฑ์/บริการ                          บริษัท                  

            รถยนต์มาสด้า, มิตชูบิชิ, ซูซูกิ, ฟอร์ด          บจ. พรีเมียร์มอเตอร์      

            บริการรับฝากขายรถ, และขายรถยนต์ใช้แล้ว     บจ. พรีเมียร์มอเตอร์      

            ศูนย์บริการรถยนต์ “พรีเมียร์มอเตอร์เวิร์คส”     บจ. พรีเมียร์มอเตอร์      

            รถยนต์ฟอร์ด                             บจ. ศูนย์พรีเมียร์สุขุมวิท    
  --------- ------------------------------------- --------------------- --

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยความสำเร็จในการประกอบกิจการ

ตลาดรถยนต์โดยรวมมีการขยายตัวสูงขึ้น บริษัทมีศูนย์การจำหน่ายและศูนย์บริการที่ได้มาตรฐาน
ครอบคลุมทั่วประเทศ รวมทั้งสินค้ามีหลายประเภท หลายยี่ห้อ สามารถรองรับลูกค้าได้ทุกระดับ
อีกทั้งได้รับการเกื้อหนุนจากธุรกิจในกลุ่มบริษัทพรีเมียร์อย่างครบวงจร ได้แก่ บริการสินเชื่อเช่าซื้อ
บริการรถเช่า ตลอดจนถึงบริการประกันวินาศภัย

(ข) การตลาดและภาวะการแข่งขัน

  1) นโยบายและลักษณะของตลาด

-   กลยุทธ์ทางการตลาด

  ใช้กลยุทธ์ในด้านความมีชื่อเสียงและความเป็นที่ยอมรับของสินค้าและบริการที่นำมาบริการแก่ลูกค้า
  มุ่งเน้นด้านคุณภาพและประสิทธิภาพในการบริการเป็นสำคัญ

-   ลักษณะลูกค้าและกลุ่มลูกค้าเป้าหมาย

  จำหน่ายและให้บริการแก่ลูกค้าทั่วไป เป็นผู้บริโภคประเภทบุคคลธรรมดา และผู้ประกอบการ
  ที่เป็นนิติบุคคล มีทั้งภาคเอกชน รัฐวิสาหกิจ รวมทั้งลูกค้าในกลุ่มบริษัทพรีเมียร์

-   การจำหน่ายและช่องทางการจำหน่าย

  จำหน่ายโดยผ่านทางศูนย์บริการที่มีเครือข่ายเชื่อมโยงทั่วประเทศและให้บริการผ่านระบบพาณิชย์อิเล็กทรอนิกส์
  (e-Commerce) คือ www.premier-motors.com เพื่อเพิ่มช่องทางและโอกาส
  ในการจำหน่ายสินค้าและบริการให้มากขึ้น

  2) สภาพการแข่งขันภายในอุตสาหกรรม

ตลาดรถยนต์ในปี 2546 มีการเติบโตอย่างต่อเนื่องจากปีที่ผ่านมา
แต่สภาพการแข่งขันในตลาดรถยนต์ยังมีอยู่ค่อนข้างสูง จากการส่งเสริมการขายจากค่ายรถยนต์ต่าง
ๆ การบริการหลังการขาย รวมทั้งการผลิตและการนำเข้ารถยนต์รุ่นใหม่ ๆ เข้าสู่ตลาดรถยนต์ไทย
อย่างไรก็ดี เนื่องจากบริษัท มีส่วนแบ่งการตลาดไม่มาก
บริษัทจึงได้จัดกิจกรรมส่งเสริมการขายอย่างต่อเนื่อง พร้อมกับพัฒนาคุณภาพงานบริการหลังการขาย
เพื่อรักษาลูกค้าเดิมและเพิ่มส่วนแบ่งการตลาด ทำให้ได้รับผลกระทบจากการแข่งขันน้อยกว่าที่คาดไว้
นอกจากนี้ บริษัทยังมีข้อได้เปรียบจากภาวะปัจจุบันที่ผู้ผลิตและผู้นำเข้ารถยนต์หาคู่ค้า (Dealers)
ที่มีศักยภาพและเสถียรภาพทางการเงินได้น้อยลง
ทำให้โอกาสของคู่แข่งรายใหม่ที่จะเข้าสู่ธุรกิจนี้ยังมีไม่มาก

(ค) การจัดหาผลิตภัณฑ์หรือบริการ

  ในด้านการจัดจำหน่ายรถยนต์ บริษัทได้ศึกษาความต้องการของตลาดและความเป็นไปได้ของ
  รถยนต์ที่ผลิตทั้งในและต่างประเทศ และดำเนินการเป็นตัวแทนจำหน่าย ดังนี้

  ------------------- ---------- --------------------- --------- -------------------
  เขตการจำหน่าย        รถยนต์ยี่ห้อ   ผู้จัดจำหน่าย             อายุสัญญา   เงื่อนไขสัญญา

  เชียงใหม่ ลำปาง นนทบุรี มิตซูบิชิ      บจ.มิตซูบิชิ มอเตอร์ส      ตั้งแต่ปี     สัญญาปีต่อปี
                                 (ประเทศไทย)           2530      

  ชลบุรี, สุราษฎร์ธานี     มาสด้า      บจ.มาสด้าเซลส์          ตั้งแต่ปี     จนกว่าจะมีการบอกเลิก
  และกรุงเทพฯ                     (ประเทศไทย)           2541      

  สุราษฎร์ธานี           ซูซูกิ        บจ.ซูซูกิ ออโตโมบิล       ตั้งแต่ปี     จนกว่าจะมีการบอกเลิก
                                 (ประเทศไทย)           2533      

  เชียงใหม่ และกรุงเทพฯ  ฟอร์ด       บจ.ฟอร์ดเซลส์           ตั้งแต่ปี     สัญญาปีต่อปี
                                 (ประเทศไทย)           2541      
  ------------------- ---------- --------------------- --------- -------------------

  บริษัทผู้จัดจำหน่ายต่าง ๆ
  เป็นคู่ค้าที่มีการติดต่อทางการค้าเป็นอย่างดีมานานแต่ไม่มีความสัมพันธ์กัน
  ผลกระทบหากสูญเสียผู้จำหน่ายรายใด
  จะทำให้รายได้ของบริษัทส่วนที่ได้รับจากการจำหน่ายในเขต การจำหน่ายนั้นขาดหายไป
  ซึ่งบริษัทจะต้องจัดหารถยนต์ยี่ห้อใหม่หรือสินค้าใหม่มาทดแทนในเขต การจำหน่ายเดิม

ในด้านธุรกิจรับฝากขายรถยนต์
จะรับฝากขายทั้งรถใหม่และรถใช้แล้วโดยมุ่งเน้นที่จะเสริมธุรกิจของกลุ่มบริษัทพรีเมียร์เป็นหลักเช่นกัน
นอกจากนี้ยังมีศูนย์จำหน่ายรถยนต์ใช้แล้วที่เรียกว่า “พรีเมียร์ ออโต้ ทาวน์”
โดยมีเครือข่ายการจัดจำหน่ายในจังหวัดเชียงใหม่ ลำปาง ชลบุรี สุราษฎร์ธานี

3.4 สายธุรกิจวัสดุและผลิตภัณฑ์สิ่งแวดล้อม

(ก) ลักษณะของผลิตภัณฑ์และบริการ

ดำเนินธุรกิจผลิต จัดจำหน่าย และบริการ ผลิตภัณฑ์สิ่งแวดล้อมและวัสดุก่อสร้างอาคาร รวมถึงบริการตรวจ วิเคราะห์ และรับรองคุณภาพสินค้า อาหาร น้ำ สิ่งแวดล้อมสำหรับโรงงานอุตสาหกรรมและอาคาร โดยมีผลิตภัณฑ์และบริการที่ดำเนินการประกอบด้วย

+----+------------------------------------------+-------------------+---+
|    | ผลิตภัณฑ์/บริการ                             | บริษัท              |   |
+----+------------------------------------------+-------------------+---+
|    | ระบบบำบัดน้ำเสียสำหรับที่พักอาศัยและอาคารขนาดเล็ก | บจ. พรีเมียร์ โพรดักส์ |   |
|    |                                          |                   |   |
|    | ได้แก่ ถังบำบัดน้ำเสีย “ถังแซทส์” “อีโคแท้งค์”      |                   |   |
|    | “ถังไบโอคิท”                               |                   |   |
|    |                                          |                   |   |
|    | “แอโรแม็กซ์” “แอโรโทล” และบ่อดักไขมัน “พีพี”    |                   |   |
+----+------------------------------------------+-------------------+---+
|    | ถังและระบบบำบัดน้ำเสียสำหรับโรงงานอุตสาหกรรม   | บจ. พรีเมียร์ โพรดักส์ |   |
|    |                                          |                   |   |
|    | และโรงแรม                                |                   |   |
+----+------------------------------------------+-------------------+---+
|    | ระบบสำรองน้ำอุปโภคและบริโภค ได้แก่            | บจ. พรีเมียร์ โพรดักส์ |   |
|    | ถังน้ำและปั๊มน้ำ “มิซึ”                         |                   |   |
+----+------------------------------------------+-------------------+---+
|    | วัส                                       | บจ. พรีเมียร์ โพรดักส์ |   |
|    | ดุก่อสร้าง เช่น หลังคาและผนังเหล็กเคลือบ “ซังโก้”  |                   |   |
|    |                                          |                   |   |
|    | ผนังสำเร็จรูป “ร็อควูด” อ่างอาบน้ำและผลิตภัณฑ์     |                   |   |
|    | Acrylic,                                 |                   |   |
|    |                                          |                   |   |
|    | ซีเมนต์เสริมใยแก้ว, ผนังกันเสียง                |                   |   |
+----+------------------------------------------+-------------------+---+
|    | ผลิตภัณฑ์ส่งเสริมอุตสาหกรรม เช่น เอฟ.อาร์.พี.     | บจ. พรีเมียร์ โพรดักส์ |   |
|    | ไฟเบอร์กลาส,                              |                   |   |
|    |                                          |                   |   |
|    | ถังบรรจุสารเคมี                             |                   |   |
+----+------------------------------------------+-------------------+---+
|    | บริการตรวจ วิเคราะห์ และรับรองคุณภาพสินค้า      | บจ. ไอคิวเอ นอร์เวส |   |
|    | อาหาร น้ำ                                 | แล็บส์              |   |
|    |                                          |                   |   |
|    | และสิ่งแวดล้อมของโรงงานอุตสาหกรรมและอาคาร    |                   |   |
+----+------------------------------------------+-------------------+---+

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยความสำเร็จในการประกอบกิจการ

บริษัทเป็นผู้นำในด้านผลิตภัณฑ์สิ่งแวดล้อม มีประสบการณ์ ความชำนาญ และมีความพร้อมด้านเทคโนโลยีในการผลิตและแหล่งวัตถุดิบ สามารถดัดแปลงผลิตภัณฑ์ได้ตามความต้องการของผู้บริโภค และสามารถให้บริการกับลูกค้าทุกประเภท

ข้อจำกัดการประกอบธุรกิจ

- แรงงานส่วนใหญ่ต้องเป็นประเภทฝีมือและกึ่งฝีมือ ซึ่งทำงานเฉพาะด้าน เช่น FRP, GRC, FRA 

โดยสินค้ายังคงต้องผลิตโดยการใช้แรงงาน

  - วัตถุดิบบางชนิดต้องนำเข้าจากต่างประเทศ ซึ่งมีราคาสูง
  และราคาวัตถุดิบจะแปรตามราคาน้ำมัน

  ในตลาดโลก และไม่คงที่

  - สินค้าบางประเภทมีการลอกเลียนแบบง่าย และทำให้คู่แข่งเกิดขึ้นได้ง่าย

  - มี Waste ค่อนข้างมากและกำจัดยาก ซึ่งต้องใช้ต้นทุนในการกำจัดสูง

การรับรองมาตรฐานอุตสาหกรรม

บริษัทได้รับการรับรองมาตรฐาน ISO 9001 : 2000 ในด้านการผลิตถังบำบัดน้ำเสียสำเร็จรูป
และ มอก. สำหรับถังน้ำไฟเบอร์กลาส

สำหรับบริการตรวจ วิเคราะห์คุณภาพสินค้า อาหาร น้ำและสิ่งแวดล้อมของโรงงานอุตสาหกรรมและอาคาร บริษัทได้รับการรับรองตามระบบ ISO 17025 จาก สมอ. และผ่านการตรวจประเมินเบื้องต้นจากกรมวิทยาศาสตร์การแพทย์ ได้รับการขึ้นทะเบียนห้องปฏิบัติการสิ่งแวดล้อมจากกรมโรงงานอุตสาหกรรม ได้รับการยอมรับผลวิเคราะห์เพื่อใช้ในการจัดทำฉลากโภชนาการ จากสำนักงานคณะกรรมการอาหารและยา รวมทั้งได้รับการรับรองจากกรมปศุสัตว์ในการวิเคราะห์เพื่อการส่งออก และได้รับการยอมรับผลวิเคราะห์จากกรมประมงในการวิเคราะห์เพื่อการส่งออก

-   บริษัทได้รับบัตรส่งเสริมการลงทุน ดังนี้

  - บริษัท พรีเมียร์ โพรดักส์ จำกัด ได้รับบัตรส่งเสริมการลงทุน ยกเว้นภาษีเงินได้นิติบุคคลจาก
  กิจการผลิตถังบำบัดน้ำเสีย ถังน้ำ และผลิตภัณฑ์เหล็กขึ้นรูปที่ใช้ในการก่อสร้างหรือติดตั้ง
  สำหรับส่วนที่ผลิตจากโรงงานที่กบินทร์บุรี เป็นเวลา 8 ปี นับตั้งแต่ปี 2537
  และได้รับลดหย่อนภาษีเงินได้นิติบุคคลในอัตราร้อยละ 50 เป็นเวลาอีก 5 ปี โดยมีเงื่อนไข
  ต้องตั้งโรงงานที่เขตอุตสาหกรรมกบินทร์บุรี จังหวัดปราจีนบุรี
  สถานที่ตั้งจะต้องไม่อยู่ในเขตหวงห้ามตามประกาศผังเมืองรวมของจังหวัด และต้องมีทุน
  จดทะเบียนไม่น้อยกว่า 40 ล้านบาท 50 ล้านบาท และ 85 ล้านบาท สำหรับโรงงานที่ 1, 2
  และ 3 ตามลำดับ

  - บริษัท ไอคิวเอ นอร์เวส แล็บส์ จำกัด ได้รับบัตรส่งเสริมการลงทุน
  ยกเว้นภาษีเงินได้นิติบุคคล จากกิจการวิจัยและพัฒนาในด้านสิ่งแวดล้อม ผลิตภัณฑ์อาหาร
  ผลิตภัณฑ์เกษตร และอื่น ๆ เป็นเวลา 8 ปี นับตั้งแต่ปี 2539
  และได้รับลดหย่อนภาษีเงินได้นิติบุคคลในอัตราร้อยละ 50 เป็นเวลาอีก 5 ปี โดยมีเงื่อนไข
  จะต้องตั้งสถานประกอบการในท้องที่กรุงเทพฯ
  สถานที่ตั้งจะต้องไม่อยู่ในเขตหวงห้ามตามประกาศผังเมืองรวมของจังหวัด ทั้งนี้ภายในระยะเวลา
  15 ปีนับแต่วันเปิดดำเนินการจะย้ายสถานประกอบการไปตั้งในท้องที่อื่นมิได้
  และต้องมีทุนจดทะเบียนไม่น้อยกว่า 11.92 ล้านบาท
  โดยจะต้องเรียกชำระเต็มมูลค่าหุ้นก่อนวันเปิดดำเนินการ

(ข) การตลาดและภาวะการแข่งขัน

  1) นโยบายและลักษณะของตลาด

-   กลยุทธ์ทางการตลาด

ส่งเสริมงานด้านการตลาดให้มีศักยภาพในเชิงรุก
และสร้างความสัมพันธ์ที่ดีกับคู่ค้าและผู้บริโภคด้วยสินค้าที่มีคุณภาพและราคายุติธรรม รวมทั้งบริการที่ดี
ทำให้ลูกค้าเกิดความประทับใจ และให้ความไว้วางใจในสินค้าและบริการต่าง ๆ
และผลิตสินค้าโดยคำนึงถึงการรักษาความเป็นผู้นำด้านคุณภาพ สรรหาเทคโนโลยีใหม่ ๆ
ในการผลิตเพื่อพัฒนาสินค้า ช่วยรักษาสิ่งแวดล้อม และประหยัดพลังงาน ไม่ให้มีผลกระทบต่อสังคม

สำหรับบริการตรวจ วิเคราะห์คุณภาพสินค้า อาหาร น้ำและสิ่งแวดล้อมของโรงงานอุตสาหกรรมและอาคาร มีการศึกษาวิเคราะห์ฐานลูกค้า เพื่อให้ทราบถึงความต้องการของลูกค้าใน แต่ละอุตสาหกรรม, เหตุผลความจำเป็นในการใช้บริการ, ประวัติการใช้บริการของลูกค้าแต่ละราย, แบ่งเกรดลูกค้า รวมทั้งติดตามความเคลื่อนไหว และกลยุทธ์ของคู่แข่งตลอดเวลา เพื่อปรับตัวให้ทันความเปลี่ยนแปลง และวางกลยุทธ์ที่แข่งขันได้ตลอดเวลา มีโปรแกรมในการดูแลรักษาลูกค้าเก่า และเพิ่มธุรกิจให้มากขึ้น รวมทั้งดำเนินการวิจัยและพัฒนาการวิเคราะห์ใหม่ที่มีความต้องการทางการตลาดสูง เพื่อเปิดบริการให้ครบสมบูรณ์ (Full Service) 

-   ลักษณะลูกค้าและกลุ่มลูกค้าเป้าหมาย

  เป็นผู้บริโภคประเภทบุคคลธรรมดา และผู้ประกอบการที่เป็นผู้แทนจำหน่ายสินค้าภายในประเทศ
  ผู้รับเหมาก่อสร้าง และผู้ประกอบอุตสาหกรรมต่าง ๆ

  สำหรับบริการตรวจ วิเคราะห์คุณภาพสินค้า อาหาร
  น้ำและสิ่งแวดล้อมของโรงงานอุตสาหกรรมและอาคาร เป็นลูกค้าประเภทผู้ผลิต ผู้จัดจำหน่าย
  ผู้นำเข้า-ผู้ส่งออกอาหาร ผลิตภัณฑ์การเกษตรและแปรรูป

-   การจำหน่ายและช่องทางการจำหน่าย

  - จัดจำหน่ายโดยตรงแก่ลูกค้าโดยทั่วไป โดยผ่านช่องทางการจำหน่ายหลัก ๆ ดังนี้

  * ขายผ่านตัวแทนจำหน่าย

  * ขายตรงกับผู้รับเหมา

  * ขายตรงกับเจ้าของโครงการ

  * ประมูลงานราชการ

  * ผ่านระบบอิเล็กทรอนิกส์ (E-Commerce)

  2) สภาพการแข่งขันภายในอุตสาหกรรม

  สภาพการแข่งขันค่อนข้างสูง ทั้งด้านรูปแบบผลิตภัณฑ์ ราคาและบริการหลังการขาย
  สินค้าประเภทผลิตภัณฑ์ถังน้ำ จำนวนคู่แข่งมี 6 ราย บริษัทมีส่วนแบ่งตลาดร้อยละ 30,
  สินค้าประเภทผลิตภัณฑ์หลังคาเหล็กเคลือบ จำนวนคู่แข่งมี 7 ราย บริษัทมีส่วนแบ่งตลาดร้อยละ
  10 และสินค้าประเภทสิ่งแวดล้อม (ถังบำบัด) จำนวนคู่แข่งมี 10 ราย
  บริษัทมีส่วนแบ่งตลาดร้อยละ 40 สถานภาพ ในการแข่งขันของบริษัทในสภาวะเศรษฐกิจปัจจุบัน
  บริษัทมีความได้เปรียบคู่แข่ง เนื่องจากสินค้าของบริษัทเป็นสินค้าที่มีคุณภาพ
  บริษัทเป็นผู้นำในด้านการผลิต มีความพร้อมทางเทคโนโลยีและประสบการณ์ สินค้าทดแทน เช่น
  ถังน้ำสแตนเลส หลังคากระเบื้อง ฯลฯ โอกาสที่คู่แข่งรายใหม่จะเข้าสู่ธุรกิจนี้ค่อนข้างยาก
  เนื่องจากอุตสาหกรรมนี้ต้องอาศัยประสบการณ์ ความเชื่อถือไว้วางใจ
  อำนาจการต่อรองของผู้ซื้อทั่วไป (Domestic) มีมาก เพราะสินค้ามีหลายยี่ห้อ Supply
  มากกว่า Demand ส่วนผู้ซื้อประเภท Industrial มีน้อย
  เนื่องจากคู่แข่งมีน้อยและงานส่วนใหญ่เป็นงานทางภาครัฐ
  ในขณะที่อำนาจต่อรองของผู้ขายมีไม่มาก เนื่องจากวัตถุดิบที่ใช้เป็นสินค้าเฉพาะและผู้ซื้อมีจำกัด

  สำหรับบริการตรวจ วิเคราะห์คุณภาพสินค้า อาหาร
  น้ำและสิ่งแวดล้อมของโรงงานอุตสาหกรรมและอาคาร ต้องแข่งขันกับห้องปฏิบัติการ In-house
  ในโรงงานอุตสาหกรรม, หน่วยงานราชการ มหาวิทยาลัย, สถาบันอาหาร,
  ห้องปฏิบัติการเอกชนที่มีเครือข่ายต่างประเทศ, ห้องปฏิบัติการผู้ขายเครื่องมือวิทยาศาสตร์
  และที่ปรึกษาทางวิชาการอิสระ

(ค) การจัดหาผลิตภัณฑ์หรือบริการ

  ด้านการผลิตวัสดุก่อสร้างและถังน้ำไฟเบอร์กลาส มีโรงงานผลิต 1 แห่งอยู่ที่อำเภอกบินทร์บุรี
  จังหวัดปราจีนบุรี มีกำลังการผลิต 8,700 ตันต่อปี ปริมาณการผลิตปี 2546 จำนวน 4,950 ตัน
  โดยบริษัทได้รับการรับรองมาตรฐาน ISO 9001 : 2000
  ในด้านการผลิตถังบำบัดน้ำเสียสำเร็จรูป และ มอก. สำหรับ ถังน้ำไฟเบอร์กลาส
  และบริษัทได้สร้างบ่อบำบัดน้ำเสียเพื่อขจัดผลกระทบสิ่งแวดล้อมจากกระบวนการผลิตและวัตถุดิบเหลือใช้ตามข้อกำหนดของกรมโรงงานอุตสาหกรรม
  กระทรวงอุตสาหกรรม และไม่มีประวัติการกระทำผิด

  สำหรับบริการตรวจ วิเคราะห์คุณภาพสินค้า อาหาร
  น้ำและสิ่งแวดล้อมของโรงงานอุตสาหกรรมและอาคาร การบริการมาจาก Directory
  ที่เกี่ยวข้องทั้งหมด การเข้ามามีส่วนร่วมในสมาคมที่เกี่ยวข้อง การเผยแพร่เอกสารประชาสัมพันธ์
  ณ หน่วยงานที่เกี่ยวข้อง การจัดสัมมนาทางวิชาการ การจัดส่งข้อมูลข่าวสาร กฎระเบียบ
  มาตรฐานสินค้าให้กลุ่มเป้าหมายอย่างต่อเนื่อง การโฆษณาในสื่อทางวิชาการเฉพาะเจาะจง
  การเชิญกลุ่มเป้าหมายเยี่ยมชมกิจการ จากการแนะนำของที่ปรึกษาพัฒนาธุรกิจ
  จากการแนะนำของลูกค้า จาก Website, จากผู้ร่วมทุน และจากการร่วมพันธมิตรทางธุรกิจ
  (Business Alliance) กับที่ปรึกษาทางวิชาการอิสระ บริษัทที่ปรึกษาด้านระบบคุณภาพ
  และบริษัทตรวจสอบและรับรองระบบ

3.5 สายธุรกิจเครื่องใช้ไฟฟ้าและผลิตภัณฑ์อิเล็กทรอนิกส์

(ก) ลักษณะของผลิตภัณฑ์และบริการ

ผลิตภัณฑ์ที่ผลิต จำหน่าย และบริการ ประกอบด้วย

+------+-------------------------------------+-------------------------+
|      | ผลิตภัณฑ์/บริการ                        | ดำเนินการโดย             |
+------+-------------------------------------+-------------------------+
|      | System Products :                   | บจ. ดาต้าโปร คอมพิวเตอร์   |
|      | จำหน่ายคอมพิวเตอร์ขนาดกลาง             | ซิสเต็มส์                  |
|      |                                     |                         |
|      | และอุปกรณ์คอมพิวเตอร์ ของ “IBM” “HP”    |                         |
|      | และ                                 |                         |
|      |                                     |                         |
|      | “CISCO” รวมทั้งระบบ e-Business        |                         |
+------+-------------------------------------+-------------------------+
|      | Enterprise Business Applications :  | บจ. ดาต้าโปร คอมพิวเตอร์   |
|      | จำหน่ายโปรแกรม                       | ซิสเต็มส์                  |
|      |                                     |                         |
|      | สำเร็จรูปสำหรับการดำเนินธุรกิจด้านการขาย   |                         |
|      |                                     |                         |
|      | คลังสินค้า บัญชี บุคคล ได้แก่ JDEdwords     |                         |
|      | เป็นต้น                               |                         |
+------+-------------------------------------+-------------------------+
|      | Enterprise Business Intelligence :  | บจ. ดาต้าโปร คอมพิวเตอร์   |
|      | จำหน่ายโปรแกรม                       | ซิสเต็มส์                  |
|      |                                     |                         |
|      | สำเร็จรูปสำหรับช่วยในการตัดสินใจของผู้บริหาร |                         |
|      |                                     |                         |
|      | ได้แก่ Business Object และ eGain      |                         |
|      | เป็นต้น                               |                         |
+------+-------------------------------------+-------------------------+
|      | Professional Office Products :      | บจ. ดาต้าโปร คอมพิวเตอร์   |
|      | เป็นตัวแทนจำหน่าย                      | ซิสเต็มส์                  |
|      |                                     |                         |
|      | เครื่องฉาย LCD Projector “Sanyo”      |                         |
|      | “Canon” และ                         |                         |
|      |                                     |                         |
|      | เครื่องถ่ายทอดสัญญาณภาพวัตถุ 3 มิติ         |                         |
|      | (Visualizer)                        |                         |
|      |                                     |                         |
|      | “Canon”                             |                         |
+------+-------------------------------------+-------------------------+
|      | Information Technology : ให้บริการด้าน | บจ. ดาต้าโปร คอมพิวเตอร์   |
|      | Hardware,                           | ซิสเต็มส์                  |
|      |                                     |                         |
|      | Software รวมทั้งระบบงานต่างๆ สำหรับกลุ่ม  |                         |
|      |                                     |                         |
|      | บริษัทพรีเมียร์                          |                         |
+------+-------------------------------------+-------------------------+

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยความสำเร็จในการประกอบกิจการ

  - ความต้องการ และการขยายตัวของตลาด IT โดยรวม

  - ความรู้และประสบการณ์ของทีมงานมากกว่า 10 ปี

  - ความหลากหลายของผลิตภัณฑ์ ซึ่งสามารถตอบสนองความต้องการขององค์กรโดยทั่วไป

(ข) การตลาดและภาวะการแข่งขัน

  1) นโยบายและลักษณะของตลาด

-   กลยุทธ์ทางการตลาด

  เน้นในการจัดหาและให้บริการแบบครบวงจร (Total Enterprise Solution)
  โดยให้บริการโดยตรงจากบริษัท

  - บริษัทมุ่งเน้นในเรื่อง “คุณภาพของผลิตภัณฑ์”

  - เน้นความเป็นผู้นำด้านคุณภาพและเทคโนโลยี

  - จัดระบบบริการหลังการขายที่ดีสำหรับลูกค้า

-   ลักษณะลูกค้าและกลุ่มลูกค้าเป้าหมาย

  - จำหน่ายแก่ลูกค้าที่เป็นบริษัทขนาดกลางและใหญ่ ได้แก่ สถาบันการเงิน, บริษัทประกันภัย
  และอุตสาหกรรมต่างๆ

-   การจำหน่ายและช่องทางการจำหน่าย

  ใช้ทีมงานขายซึ่งมีความชำนาญเฉพาะติดต่อโดยตรงกับลูกค้า

  2) สภาพการแข่งขันภายในอุตสาหกรรม

  มีการแข่งขันกันรุนแรงมากขึ้น
  เนื่องจากความต้องการของตลาดและการเปลี่ยนแปลงอย่างรวดเร็วของเทคโนโลยี
  โดยที่คู่แข่งเป็นทั้งบริษัทในประเทศและบริษัทข้ามชาติ อย่างไรก็ดี
  ผลิตภัณฑ์ของบริษัทเป็นผลิตภัณฑ์ชั้นนำที่มีชื่อเสียงและมีสินค้าหลากหลาย
  ทำให้สามารถตอบสนองความต้องการลูกค้าได้เป็นอย่างดี

(ค) การจัดหาผลิตภัณฑ์หรือบริการ

  เป็นทั้งผู้นำเข้าโดยตรง และเป็นตัวแทนจำหน่ายสินค้าที่มีสาขาในประเทศไทย ได้แก่ IBM, HP,
  CISCO, โปรแกรมสำเร็จรูป JDEdwards, Business Object, Surcontrol เป็นต้น
  สินค้านำเข้ามีทั้งจากประเทศญี่ปุ่น, สหรัฐอเมริกา, ฝรั่งเศส และอังกฤษ

  เนื่องจากสินค้าที่บริษัทจัดจำหน่ายมีหลายยี่ห้อ ดังนั้น โอกาสเรื่องผลกระทบจากการสูญเสีย
  ผู้จำหน่ายจึงมีน้อย นอกจากนี้ ยังมีผู้จำหน่ายรายอื่นๆ
  พยายามติดต่อให้บริษัทเป็นผู้จำหน่ายสินค้าให้